O‘ZBEKISTON RESPUBLIKASI MOLIYA VAZIRINING AYRIM BUYRUQLARINI O‘Z KUChINI YO‘QOTGAN DEB HISOBLASh TO‘G‘RISIDA

O‘zbekiston Respublikasi Prezidentining 2008-yil 29-dekabrdagi PQ-1024-son “O‘zbekiston Respublikasining 2009-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi qarorining (O‘zbekiston Respublikasi qonun hujjatlari to‘plami, 2008-yil, 52-son, 515-modda) 12-1-ilovasiga muvofiq buyuraman:
 1. Quyidagilar o‘z kuchini yo‘qotgan deb hisoblansin:
 O‘zbekiston Respublikasi Moliya vazirining 2008-yil 29-avgustdagi 92-sonli “Avtobenzin va dizel yoqilg‘isi uchun qat’iy miqdorda belgilangan aksiz solig‘i stavkalarini qayta ko‘rib chiqish to‘g‘risida”gi buyrug‘i (2008-yil 5-sentabr, ro‘yxat raqami 1852 — O‘zbekiston Respublikasi qonun hujjatlari to‘plami, 2008-yil, 37-38-son, 383-modda);
 O‘zbekiston Respublikasi Moliya vazirining 2008-yil 13-oktabrdagi 100-sonli “Aviakerosin yoqilg‘isi uchun qat’iy miqdorda belgilangan aksiz solig‘i stavkasini qayta ko‘rib chiqish to‘g‘risida”gi buyrug‘i (2008-yil 16-oktabr, ro‘yxat raqami 1866 — O‘zbekiston Respublikasi qonun hujjatlari to‘plami, 2008-yil, 42-son, 429-modda). 
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kundan keyin kuchga kiradi.